       " นานๆที..มดแดงจะเข้า กทม.  ครั้งนี้ประจวบเหมาะ...มาเที่ยวแถวๆเมืองทองธานี...จึงวางแผนการเดินสายทัวร์ลงพุงอย่างดิบดี....มื้อแรกที่ กทม. จึงขอมาจัดเต็ม ทานแบบ Buffet กันที่ ห้องอาหาร The Square ณ โรงแรมโนโวเทล อิมแพ็ค เมืองทองธานี กันไปเลย "

      ** สถานที่ตั้ง **
           อยู่ใน ร.ร.โนโวเทลอิมแพ็คเลย  เมื่อจอดรถเรียบร้อยแล้ว  เดินมาด้านหน้าโรงแรมจะเจอตรงส่วน Lobby  ห้องอาหาร The Square จะอยู่ทางขวามือ เดินขึ้นบันไดเลื่อนมา...ก็ถึงเลยค่ะ ^^ หาง่ายอยู่

     ** เมนูที่เลือกมาชิม **
               Buffet ครั้งนี้เป็นช่วงเวลาเที่ยง  ตั้งแต่ 11.30 - 14.30 น. ราคาต่อท่าน ประมาณ 7XX.- ไม่รวมเครื่องดื่ม  เป็นอาหารนานาชาติ  ก็มีทั้งอาหารไทย  อาหารฝรั่ง อาหารจีน อาหารญี่ปุ่น  ฯลฯ อย่างล่ะนิดอย่างละหน่อย หนักไปทางอาหารไทยเยอะหน่อย มดแดงเองก็เลือกมาชิม...อย่างล่ะนิดล่ะหน่อย จะได้หลากหลาย มาดูกันว่าที่ชิมไปมีอะไรบ้าง
               >> เกี๊ยวอโวคาโด << Recommend
                          เมนูนี้ไม่แน่ใจว่าชื่อออะไร  เพราะไม่มีป้ายติดบอก  เลยขอตั้งชื่อเองล่ะกัน  ส่วนตัวมดชอบรสชาติของอันนี้มากๆ  ข้างในเป็นไส้อโวคาโด และก็มีปลาดิบทรงสี่เหลี่ยมลูกเต้าโรยมาข้างบน น่าจะเป็นปลาทูน่า  รสชาติกลมกล่อม  หอมๆมันๆอโวคาโด ชอบน่ะ ทานได้เพลินๆเลย แนะนำเลยค่ะ ถ้ามาต้องชิมจานนี้

               >> ปูนิ่มผัดผงกะหรี่<< Recommend
                           เกือบไม่เห็นเมนูนี้แล้วอ่ะ...ถ้าไม่ได้อ่านนี่...คงมองข้ามไป...เล่นเอาเครื่องเคียงต่างๆวางโปีะปูนิ่มซะมิดเลย...อิๆ...ดีน่ะที่เราตาดี...เมนูนี้ อร่อยค่ะ...รสชาติกลมกล่อม..ทานเล่น หรือ ทาน กับข้าวสวยร้อนๆก็เข้าดี

               >> ปลาดอลลี่ซอสเลมอน <<
                           เมนูนี้ไม่มีป้ายบอก...ทีแรกเข้าใจว่าเป็นเมนูไก่ซอสครีมมะนาว   แต่พอหั่นเท่านั้นและ  เนื้อปลาดอลลี่นี่นา...ไม่เป็นไหร่...เนื้อปลาก็โอเค...ย่อยง่ายดี...จานนี้รสชาติ...ส่วนตัวคิดว่าซอสเลมอนเปรี้ยวไปนิด...ทำเอาตาหยีและขนลุกไปชั่วขณะ...ต้องทานกับผักเคียงที่เสิร์ฟมาด้วยกัน รสชาติเลยเบาลงมาหน่อย

               >> หน่อไม้ฝรั่งพันเบค่อน << Recommend
                           เป็นอีกเมนูที่มดชอบ...รสชาตอร่อยมาก...หอมหวลกลิ่นซอสงา  รสชาติกลมกล่อมลงตัวทุกอย่าง  ทานไปหลายชิ้น...จนลืมไปเลยว่ามันคือ เบค่อน อุดมไปด้วยคอลลาเจนล้วนๆ หุๆ  เมนูนี้แนะนำค่ะ  ถ้ามา...แล้วมี...ต้องลอง ^^

               >> ซูชิ <<
                          ชิมไปครึ่งชิ้น....ส่วนตัว...ไม่แนะนำค่ะ...วางอยู่นาน...ซูชิเริ่มแห้งๆ...รสชาติเลยแห้งๆตาม

               >> พล่าไก่ฉีก << Recommend
                          เมนูนี้..รสแซ่บ...หอมสมุนไพรไทย...ครบเครื่อง...ครบรส..เเนะนำจานนี้เช่นกันค่ะ

               >> ยำหมูย่าง << Recommend 
                          รสชาติแซ่บ ไม่แตกต่างจากจานก่อนหน้า  ชอบตรงส่วนเนื้อหมูที่เอามาทำ  เนื้อนุ่มๆเด้งๆ...อร่อยละลาย ถูกใจยิ่งนัก

               >> สลัด << 
                          มุมสลัดบาร์ มีให้เลือกหลากหลาย  ผักคุณภาพสดดี  น้ำสลัดก็มีให้เลือก 5-6 อย่าง รสชาติได้มาตรฐานค่ะ 

               >> บลูเบอร์รี่ชีสเค้ก <<
                          ชีสเค้กจริงๆ...ไม่เค็ม..ไม่เปรี้ยว...ทานได้เพลินดีค่ะ

               >> ไอศกรีมรสมะม่วงเสาวรส << Recommend
                          มุมไอศกรีมมีให้เลือก 3 รส ก็จะมี ชาเขียว  ช็อกโกแลต และมะม่วง่สาวรส  มดแดงเลือก มะม่วงเสาวรสมาชิม  รสชาติหอมหวานมะม่วง เปรี้ยวเสาวรสนิดๆ  ทานแล้วชื่นใจดีค่ะ  แนะนำเช่นกัน  มีท็อปปิ้งให้เลือกเล็กน้อยโรยบนไอศกรีม  มดเลือกโรยอัลมอนด์สไลด์ เคี้ยวไปพร้อมกับไอศกรีมสนุกปากดีจัง ^^

           โดยภาพรวมสำหรับมด... buffet มื้อกลางวันที่นี้ มดให้ 3 ดาวน่ะ  อาจจะมีบางอย่างที่ติดขัด  อย่างป้ายชื่อาหารที่ไม่ตรงบ้าง  ไม่มีบ้าง  และความหลากหลายยังไม่เยอะเท่าไหร่ เน้นไปอาหารไทยเยอะหน่อย  ยอมรับว่าอาหารไทยรสชาติดีทุกจาน  ส่วนอาหารชาติอื่นๆ...ถือว่าใช้ได้..ใครอยากรู้ว่าเป็นยังไง....ก็มาลองชิมกันดูได้ค่ะ ^_^